Je süntaiwaꞌaya tü yolujaakalüirua nünain, akoꞌojinnüshi nia sütüma wayuu. Otta jaꞌitaichi akoꞌojünüin nia süka kaleena, nüꞌtsouktüin tia sünain nuꞌuninnüin sütüma tü yolujaakat eemüinre isashiipaꞌa. Arütkaashi jooluꞌu chi wayuukai nünainmüin Jesús sünain nüsapainyoꞌukain nümülatuꞌumüin. Otta müshia Jesús, nümaja amüinrü tü yolujaakat süpüla sujuittüinjatüin nüleꞌeruꞌujee chi wayuukai. Emetutsü joo sünüiki tü yolujaakat nüleꞌeruꞌukat chi wayuukai sünain sümüin: —Jesúsuu, Nüchonkaꞌiya Maleiwa Miyoꞌushikai maꞌi, ¿jamüinjatü takuaippa pütüma? Nnojo eꞌrülin wayumüin pia tamüin —sümakalaka wainmatua nümüin.
Cuando vio a Jesús, dio un grito y se arrojó a sus pies. Entonces exclamó con fuerza: ―¿Por qué te entrometes, Jesús, Hijo del Dios Altísimo? ¡Te ruego que no me atormentes!